
Uznesenie 3 BA-5S/283/2022 Správny súd v Bratislave v právnej veci žalobcu: Varadex Holding s. r. o., so sídlom Agátová 3406/7A, 841 01 Bratislava, IČO: 47 243 309, zast.: TAX LAW, s. r. o., so sídlom Břeclavská 3, 901 01 Malacky, IČO: 53 160 657, proti žalovanému: Finančné riaditeľstvo Slovenskej republiky, so sídlom Lazovná 63, 974 01 Banská Bystrica, IČO: 42 499 500, o preskúmanie zákonnosti rozhodnutia žalovaného č. 102698634/2022 zo dňa 03.10.2022, takto rozhodol: 3 BA-5S/283/2022 I. Správny súd konanie zastavuje. II. Žalobcovi priznáva vrátenie súdneho poplatku za žalobu v sume 28,30 EUR, ktorý mu bude vrátený Slovenskou poštou, a. s. – prevádzkovateľ systému, IČO: 36 631 124, so sídlom Partizánska cesta 9, 975 99 Banská Bystrica, do 30 dní odo dňa doručenia odpisu právoplatného rozhodnutia CVFT Košice, OSA, Thurzova 1, 042 21 Košice. odôvodnenie: 2 BA-5S/283/2022 1. Žalobca sa žalobou doručenou súdu dňa 19.12.2022 domáhal zrušenia rozhodnutia žalovaného č. 102698634/2022 zo dňa 03.10.2022, ako aj rozhodnutia Daňového úradu Bratislava č. 101708280/2022 zo dňa 08.06.2022 a Protokolu č. 100500428/2022 zo dňa 17.03.2022. 2. Podľa § 97 zákona č. 162/2015 Z. z. Správny súdny poriadok (ďalej len „SSP“), ak tento zákon neustanovuje inak, správny súd kedykoľvek počas konania prihliada na to, či sú splnené podmienky, za ktorých môže správny súd konať a rozhodnúť (ďalej len „procesné podmienky“). 3. Podľa § 5 ods. 1 písm. a) zákona č. 71/1992 Zb. o súdnych poplatkoch a poplatku za výpis z registra trestov v znení neskorších predpisov (ďalej len „ZoSP“) poplatková povinnosť vzniká podaním návrhu. 4. Podľa § 8 ods. 1 ZoSP poplatok za podanie návrhu je splatný vznikom poplatkovej povinnosti. 5. Podľa § 10 ods. 1 ZoSP, ak nebol zaplatený poplatok splatný podaním žaloby, návrhu na začatie konania, dovolania alebo kasačnej sťažnosti, súd podľa § 9 vyzve poplatníka, aby poplatok zaplatil v lehote, ktorú určí, spravidla v lehote desiatich dní od doručenia výzvy; ak aj napriek výzve poplatok
nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. 6. Keďže žalobca súdny poplatok splatný podaním žaloby nezaplatil, súd ho vyzval výzvou zo dňa 25.04.2023 na zaplatenie súdneho poplatku za správnu žalobu vo výške 35 EUR podľa položky 10 písm. a) Sadzobníka v spojení s § 6 ods. 1 a 3 ZoSP v lehote 10 dní od doručenia výzvy s poučením podľa § 10 ods. 1 ZoSP. Výzva na zaplatenie súdneho poplatku bola právnemu zástupcovi žalobcu doručená dňa 10.05.2023. 7. Súd na základe vykonanej lustrácie zistil, že žalobca vyrubený súdny poplatok za podanú žalobu zaplatil po uplynutí lehoty stanovenej súdom dňa 23.05.2023. 8. Vzhľadom k tomu, že súdny poplatok žalobcom v súdom určenej lehote nebol zaplatený a súd nezačal konať vo veci samej, súd rozhodol tak, ako je uvedené v I. výroku tohto uznesenia. 9. Podľa § 11 ods. 3 zákona č. 71/1992 Zb. o súdnych poplatkoch a poplatku za výpis z registra trestov (ďalej iba „ZoSP“) poplatok splatný podaním žaloby, návrhu na začatie konania, odvolania, žaloby na obnovu konania alebo dovolania sa vráti, ak sa konanie zastavilo, ak sa žaloba, návrh na začatie konania, odvolanie, žaloba na obnovu konania alebo dovolanie odmietlo alebo vzalo späť pred prvým pojednávaním bez ohľadu na to, či bol vydaný platobný rozkaz; to neplatí, ak bolo dovolanie odmietnuté z dôvodu, že smeruje proti rozhodnutiu, proti ktorému nie je dovolanie prípustné. Ak sa návrh na začatie konania o rozvod manželstva vzal späť po prvom pojednávaní na príslušnej inštancii súdov, vráti sa polovica všetkých zaplatených poplatkov. V konaní pred správnym súdom sa poplatok vráti, ak sa konanie zastavilo, ak sa správna žaloba, kasačná sťažnosť alebo žaloba na obnovu konania odmietla alebo vzala späť pred prejednaním veci. 10. Podľa § 11 ods. 6 písm. b) ZoSP orgány uvedené v § 3, ktoré sú zapojené do centrálneho systému evidencie poplatkov, zašlú bez zbytočného odkladu odpis právoplatného rozhodnutia o vrátení poplatku alebo preplatku prevádzkovateľovi systému, ktorý poplatok alebo preplatok vráti najneskôr do 30 dní odo dňa doručenia odpisu právoplatného rozhodnutia o vrátení poplatku alebo preplatku; ak orgán štátnej správy súdov alebo orgán prokuratúry nevydal rozhodnutie, zašle písomné upovedomenie o spôsobe vybavenia sťažnosti podľa osobitného zákona a prevádzkovateľ systému vráti poplatok najneskôr do 30 dní odo dňa doručenia písomného upovedomenia. 11. Podľa § 11 ods. 12 ZoSP, ak daňový úrad alebo prevádzkovateľ systému nevráti poplatok alebo preplatok v lehote uvedenej v odseku 6, je povinný zaplatiť poplatníkovi úrok z omeškania z poplatku alebo preplatku, ktorý sa mal vrátiť, vo výške trojnásobku základnej úrokovej sadzby Európskej centrálnej banky platnej v deň vrátenia poplatku alebo preplatku. Ak trojnásobok základnej úrokovej sadzby Európskej centrálnej banky nedosiahne 5%, pri výpočte úroku sa namiesto trojnásobku základnej úrokovej sadzby Európskej centrálnej banky použije ročná úroková sadzba 5%. Úrok z omeškania sa priznáva za každý deň omeškania vrátenia poplatku alebo preplatku až do dňa ich vrátenia. 12. Vzhľadom k tomu, že konanie o správnej žalobe bolo správnym súdom zastavené, o vrátení časti súdneho poplatku súd rozhodol podľa citovaných ustanovení ZoSP a priznal žalobcovi vrátenie súdneho poplatku kráteného o sumu 6,70 EUR z uhradenej sumy vo výške 35 EUR, t. j. 35 EUR – 6,70 EUR = 28,30 EUR. Poučenie: 2 BA-5S/283/2022 Proti tomuto uzneseniu nie je prípustná kasačná sťažnosť. Proti tomuto rozhodnutiu je možné podať sťažnosť v lehote 15 dní od jeho doručenia, písomne, dvojmo. V sťažnosti sa popri všeobecných náležitostiach podania uvedie označenie napadnutého uznesenia, dátum, kedy bolo napadnuté uznesenie sťažovateľovi doručené, v čom sa postup správneho súdu
považuje za nesprávny, návrh výroku rozhodnutia. Rozsah a dôvody sťažnosti možno meniť len do uplynutia lehoty na jej podanie.

